Hei 😊

Vi har tilbakelagt et spesielt og krevende driftsår, og det ser ut til å fortsette ei god stund til..

Barnehagen driftes fortsatt på gult nivå, men det er nå økt smittespredning rundt oss, og det kommer tettere på.

Derfor er det viktig at alle er «føre var» og tar hensyn i ukene som kommer.

**Vi kommer i den forbindelse med disse anbefalingene:**

**Nyoppståtte luftveissymptomer / og eller sykdomsfølelse**

**Barn med nyoppståtte luftveissymptomer / og eller sykdomsfølelse skal ikke møte i barnehagen selv om symptomene er milde. Nyoppstått snørr – mer enn rennende nese - f.eks fra en dag til en annen - er et luftveissymptom, og et tegn på infeksjon. Barna bør da være hjemme 1 – 2 dager for å se an utviklingen. Hvis rask tilbakegang er det greit å komme tilbake til bhg, hvis ikke bør de evt. testes og holdes hjemme til de er friske.**

**Nærkontakter i barnets husstand**

**Dersom en i barnets husstand er nærkontakt til en smittet person anmoder vi om, dersom det er mulig, at dere holder barnet hjemme inntil prøvesvar på nærkontakt foreligger. Selv om ikke barnet er nærkontakt, og ifølge smitteveielederen kan være i barnehagen, kan barnet være smittebærer dersom test på nærkontakt viser seg å være positiv.**

**Bruk av munnbind**

**Frivillig bruk av munnbind ved levering og henting.**

Vi minner i tillegg igjen på følgende:

* Få noen andre til å levere og hente barnet dersom du er syk.
* Vask eller desinfiser hender før du kommer inn i barnehagen og når du reiser fra barnehagen

Vi ønsker færrest mulig innom barnehagen/ i garderoben. Ved levering og henting ber vi dere huske på dette:

* Stopp i garderoben når du leverer og henter.(Hoi, om vi ikke ser dere😉)
* Sett av ekstra tid ved levering og henting da du må vente hvis det allerede er flere (maks 2x mor/ far barn) inne i garderoben
* Hold god avstand til andre barn, ansatte og andre foreldre og andre voksne
* Eldre søsken venter ute i yttergangen dersom disse er med ved levering og henting.

Vi har alle et ansvar for å følge nasjonale og lokale retningslinjer for Covid-19. Det innebærer at vi i barnehagen er pålagt å sende hjem barn som har/får symptomer.

Det som skjer at når syke barn kommer i barnehagen kan de smitte de ansatte. Personalet må holde seg hjemme selv ved luftveissymptomer. I praksis betyr dette at dersom de ansatte blir syke eller skal testes, må de være hjemme i flere dager. Utfordringen blir da å til enhver tid å ha mange nok ansatte i barnehagen til å opprettholde forsvarlig drift.

Vi ber om forståelse og et godt samarbeid rundt dette.

**ER DET ANDRE ENN FORELDRE SOM HENTER,**

**MÅ DERE INFORMERE DEM OM VÅRE RUTINER !**

**Annen aktuell info:**

Barnehagen er pålagt å sende logg hver uke til Sigdal kommune over antall barn og ansatte som er syke med symptomer på Covid 19, og hvor mange som evt. er testet og resultat av test.

Når dere gir oss beskjed om at barna er syke må dere også derfor opplyse om disse tingene.

Vi er også helt avhengige av at dere foreldre informerer oss hvis en av medlemmene i husstanden er i karantene, skal testes, eller er smittet. På grunn av personvern er det ikke alltid vi får beskjed.

Søknadsfrist for barnehageplass, og eventuell endring av plass neste barnehageår (2021/2022) er 1. februar.

Søknadsskjema og endringsskjema finner dere på kommunens nettside.

Vet dere om fridager til barna, er det fint om vi får beskjed om dette så tidlig som mulig. Det er til god hjelp i disse tider hvor vi kan få økt fravær blant de ansatte og dermed en utfordring med bemanning.

18.01.21

Enger barnehage

v/ Tonje Kaugerud